
De fontibus earum 

quae ad artes pertinent partium Naturalis 

Historiae Plinianae quaestiones. 



Omnibus, qai C. Plinii Naturalis historiae fontibus indagandis 
operam dant, exeundum est ab eis, quae de auctorum indicibus. 
a Plinio singulis voluminibus praetextis Brunnius egregie disseruit. 
Atque primum quidem vir doctissimus disputatione ea, cui in- 
scripsit: „De auctorum indicibus Plinianis" (ind. schol. Bonnens. 
1856/57) Plinium auctores eodem, quo in componendis libris usus 
esset, ordine etiam in indices retulisse, eos vero scriptores, qui 
opus denuo retractanti in manibus fuissent, in indicum fine ad- 
scripsisse, certis argumentis demonstravit. Multis post annis, cum 
Schreiberus ^ ) pleraque eorum quae de artificum aetatibus, operibus, 
artis genere apud Plinium invenirentur, e Varrone deprompta esse, 
Varronem autem maiore et peculiari quodam opere artium histo- 
riam explicavisse, contendisset, Brunnius eorum qui ad artes spec- 
tant librorum indices accuratius perscrutatus^), Schreiberi senten- 
tiam reiecit atque tres ibi potissimum auctores in usum vocatos 
esse edocuit, Varronem, Cornelium Nepotem, e Graecis solum 
Pasitelem. Quam Brunnii sententiam, quamquam plerique viri 
docti qui postea in Plinii fontes inquisiverunt adeo comprobaverunt, 
ut quasi fundamentis ea inniterentur, tamen quemadmodum et qua- 
tenus unum quemque illorum auctorum Plinius adhibuerit, mirum 
quam variae discrepantesque sint sententiae. Atque ipse quidem 
Brunnius (eadem quam modo diximus disputatione) multis Plinii 
cum Comelii Nepotis locis comparatis, ex sermonis similitudine 

1) Quaestiones de artificum aetatibus in Plinii Nat. hist. libris relatis spe- 
cimen. diss. Lipsiae 1872. 

2) Gomelius Nepos und die kunsturteile bei Plinius. (Sitzunjifsberichte der 
bayr. Akademie 1875 p. 311 sq.) 



Nepotem exqaisitum Plinii aactorem faisse demonstrare conatus 
est, cui praesertim in Kbro XXXV multa deberentur. Itaque eis 
quos atictor ille „De inlustribus viris" composuit libris, artificum 
quoque vitas comprehensas fuisse coniecit. Brunnii vestigia secutus 
est Furtwaenglerus.^) Is Plinium in componendis voluminibus ea 
ratione usum esse existimavit, ut quae diversis ex fontibus ex- 
cerpsisset, certis sub titulis notaret, ex illis notatis quae vocat, 
orationem contexeret (1. 1. p. 4). Procedente oratione quae singulis 
auctoribus vindicanda esse censeret, disseruit: Plinio ipsi plura, 
quam viri docti ante eum solebant, attribuit; Nepotis libros de 
inlustribus viris adhibitos esse, ita cum Brunnio facit, ut 
pictorum tantum, non aliorum artificum vitas ab illo dcscriptas, 
j)icturae vero initia et incrementa apud eundem exposita fuisse, 
statuendum sibi putaret; Yarronem et Pasitelem aequaliter in usum 
vocatos esse ostendit, proprietate utriusque felicissime, ut mihi 
quidem videtur, distincta. Post eum Urlichsius^), cum auctorum 
in indicibus laudatorum quo quisque loco in contextu laudatus 
esset, demonstrandum sibi proposuisset, ne in pictoribus quidem 
enarrandis Gornelium adhibitum esse Brunuio concessit adSchreiberi 
magis sententiam se acclinans, qui Varroni pleraque tribuerat, aut 
lubam Fabiumque Vestalem in libro XXXV in usum vocatos esse 
ratus. Sequitur disputatio Oehmichenii^), qua ille longe aliter ac 
Furtwaenglerus de ea qua in excerpendis auctoribus Plinius usus 
sit ratione iudicans, ita eum egisse existimat, ut unum potissimum 
fontem aliquamdiu sequeretur, quin etiam ad verbum transscriberet, 
quae apud alios invenisset auctores, ubi aptum videretur, in conti- 
nuitatem verborum insereret (cf. 1. 1. p. 72 sq.: „die excerpier- 
methode des Plinius"). Itaque multis quos ex aliis additos vel 
interiectos esse putat, locis excussis, fontem quendam primarium, 
libris XXXIV et XXXV communem repperisse sibi visus est, re- 
pertum restituit: artificum lexicon, ut ita dicam, secundum lite- 
rarum ordinem dispositum, quo et fictores et pictores inde ab 
olymp. 83 (vel 90) usque ad 121 olympiadem continerentur. Illum 
vero indicem a Graeco quodam scriptore compositum per Varronem 

1) Plinius und seine quellen uber die bildenden kunste. (Fleckeisbn's 
Jahrb. f. ciass. philol. 9 snpplementband. 1877.) 

2) Die quellenregister zu Plinius letzten buchern. Wuraburg, 1878. 

3) Plinianische studien znr geograph. und kunsthist. literatur. Erlangen, 1880« 



Plinio innotuisse. Accedere in Kbro XXXV alterum auctorem 
exquisitom, cui vitae pictorum maxime deberentur: Cornelium 
Nepotem, Tum Dalsteinius ^), quae libro XXXIV et XXXV 
(inde ab olymp. 90) de artificibus exponerentur, contrariam fere 
atque Scbreiberus sententiam secutus, e Pasitele hausta esse, idque 
nullo Romano intercedente, contendit; Varroni, Nepoti, ipsi Plinio 
admodum pauca adtribuit. Postremo, cum iam hanc dissertationem 
scriberem, in manus venit Roberti commentatio, cui inscripsit: 
„Archaeologische maerchen aus alter und neuer zeit***), cuius 
commentationis , cum tantum ad quaestiones Plinianas solvendas 
contulerit, imprimis capitis secundi, quo accuratius de Xenocrate 
et Antigono exponitur, quantum fieri potuit, rationem habui. Sed 
de historia quaestionis hactenus. 

lam cum in tanta virorum doctorum de hac re dissensione, 
quidquid ad Plinii fontes explanandos pertinere possit, in medium 
proferre non inutile videatur esse, denuo hanc quaestionem aliqua 
ex parte quidem instituere animum induxi. 

Sed priusquam ad ipsam rem accedam, de compositione libro- 
rum XXXIV et XXXV, quatenus quidem ad artes pertinent, 
pauca praemittere liceat. 

Atque primo quidem obtutu similitudo quaedam inter eos 
intercedere videtur. Nam cum Plinium in libro XXXVI compo- 
nendo longe aliam rationem secutum esse, neminem fugiat, libri 
XXXIV et XXXV in eo sunt similes, quod in utroque ita ver- 
satus est Plinius, ut primum de artificibus arte praestantioribus 
accuratius exponeret, reliquos deinde ignobiliores indicibus secun- 
dum literarum ordinem dispositis enumeraret. Sed accuratius 
paulo rem considerantibus nobis magnae quoque diversitates oc- 
eurrent. Initia enim picturae vitis celeberrimorum pictorum prae- 
texuit, — qua de causa factum est, ut nonnulli viri docti in eum 
errorem inducerentur, ut ea omnia inde a primordiis usque ad 
summum picturae florem apud eundem auctorem exposita fuisse 
censerent — , statuarius nemo ante olympiadem octogesimam tertiam 
commemoratur. Initia autem artis statuariae cum arte plastica 
commiscuit, nam Rhoecum et Theodorum, quos scientiam aeris 



1) Qaibus fontibus Plinius in artificum historia usus sit? diss. Wirceburg. 1885. 

2) Philolog. untersuchungen v. ErBSSLiNGn. v. WiLAMOwrrz. heft 10. 1886. 



fundendi invenisse Pausanias auctor est (III, 12. 10), Plinius 
plastices inventores nominat (35, 152). Libro XXXV, in inlustrium 
pictorum, quos permultos aflfert, vitis, arte, moribus copiose de- 
scribendis diu magnaque cum animi delectatione versatur, tempo- 
ribus etiam apud singulos artifices additis, qua re fit, ut oratio 
elegantior magisque continua, tota denique compositio concinnior 
et aequabilior videatur; contra in libro XXXIV omnia permixte 
magis et disperse tractantur, septem tantum artifices in numerum 
statuariorum insignium referuntur, ceteri omnes per literarum 
ordinem variis indicibus disponuntur, temporum computatio orationi 
praemittitur. 

lam cum Furtwaenglerum et Oehmichenium, illum in eas 
quae ad rem rusticam pertinent Nat. hist. partes inquirentem, 
hunc quibus res geographicae continentur libros perlustrantem, 
qua ratione Plinius in excerpendis auctoribus usus esset, quam 
varie iudicarent, supra (p. 4) viderimus, facillime illa difficultas 
eum in modum solvi videtur, ut Plinium non omnibus vasti et 
diffusi illius operis partibus eadem ratione egisse statuamus, sed, 
sicut fontium conditio vel operis institutum ferebat, modo unius 
scriptoris vestigia legisse, modo complures fontes inter se con- 
texuisse, modo ex singulis excerptis orationem congessisse coni- 
ciamus. Ne in Kbris XXXIV et XXXV quidem componendis 
una eademque ratione eum versatum esse modo videramus. Certe 
ad eorum accedimus sententiam, qui in pictoribus enarrandis novum 
quendam auctorem accessisse putant, cui in libro XXXV aut 
nihil aut pauca deberentur. 

Quae cum ita essent, eam commodissimam disquisitionis 
rationem esse duxi, ut libro XXXIV potissimum animum adver- 
terem, libri vero XXXV partes similes cum eo compararem, ex 
ipsa comparatione aliquid fructus redundaturum esse sperans. 

Argumentum autem disputationis ita disposui, ut primum de 
indicibus literarum ex ordine dispositis, deinde de iudiciis de arte 
insignium artificum factis, dissererem. 

Caput I. 

In componendis Nat. hist. voluminibus C. Plinius , cum con- 
silio et dispositione totius operis coactus esset non solum de 



pictoribus seorsum a ceteris artificibus agere, sed etiam de caela- 
toribus, plastis, statuariis, marmoris ■ scalptoribus diversis locis dis- 
serere, facere non potuit, ut fontium suorum dispositionem reti- 
neret, nisi eadem saepius per singulos libros tractare veilet. Itaque 
ea ipsa re adductus esse videtur, ut quae praesertim de artis ope- 
ribus apud diversos auctores invenissi^t, singiilis sub nominibus 
vel titulis notaret. Jam cum minore^ artifices „vel in transcursu 
et in aliorum mentione obiter nominasse", satis ei videretur esse 
(35, 53), tamen, ne quid, quod in excerptis fuisset, in ipso opere 
omitteret, adeo curae haberet, ut 35, 146 etiam sola pictorum 
nomina nuUis operibus additis enumeraretj et commodissimum et 
brevissimum esse existimavit, exceptis operum claritatibus cetera 
indicibus secundum literarum ordinem dispositis enumerare. Eius- 
modi indices vero, cur in libro XXXVI non inveniantur, facile 
inde explanatur, quod Plinius in excerptis suis scalptores nondum 
a statuariis separaverat. Itaqae cum fictores etiam ignobiliores, 
quiquidem ex aere opera fecissent, in libro XXXIV omnes com- 
memoravisset, eosdem, cum magna eorum pars inter marmoris 
quoque scalptores referenda esset, in libro XXXVI iterum afferre 
noluit. Complures tamen, quamquam non in insignibus numerantur, 
non praetereundos esse censuit, sicutCanachum (invenio etCanachum 
laudatum inter statuarios fecisse marmora 36, 41), Calamidem 
(caelatorem illum 36, 36), alios. Q.ua de causa fit, ut, opera 
eorum qui 34, 72 — 91 laudantur artificum, num omnia ex aere 
facta fuerint, minime constare videatur. 

Jam vero cum, quinam fontes in eis de quibus disserimus 
partibus fuerint, inquiramus, Comelium Nepotem certe in indicibus 
illis non multum in usum vocatum esse, ne in libro XXXV quidem, 
facile concedetur. Muciano autem, quae tribuenda essent, recte 
iam perspexit L. Brunnius ^), quem in maxima quidem re secuti 
sunt Furtwaenglerus et Oehmichenius. Sed caveamus, ne in onmi- 
bus qui ad Asiam et regiones finitimas spectant locis eum ad- 
hibitum esse cum Oehmichenio faciamus. Nam, ut exemplum 
afferam, Euphranoris Ulixes, qui Ephesi erat, certe non illi, immo 
Pasiteli tribuendus est. (Plin 35, 129). Canachi Apollinem vero 
(34, 75), Theodori statuam ab ipso artifice ex aere fusam (34, 83), 



1) De. G. Licinio Muciano. diss. Lipsiae 1870. 

Demetrii Minervam musicam (34, 76) ei vindicare non dubito, 
cum omnibus his locis idem mirabilia narrandi studium appareat^); 
quamquam de Minerva, utrum a Yarrone potius commemorata sit, 
dubitari possit. Quaeritur enim, utrum cum aliis nonnullis locis^ 
qui ad Atticae descriptionem pertinent, is locus necne coniunctus 
fuerit, Varroni, ut mihi quidem videtur certe tribuendis: 
34, 74: Cephisodorus Minervam mirabilem in portu Atheniensium 

— cui pauca comparantur; 
36, 16: Alcamenem Atheniensem — imposuisse dicitur; 
36, 17: Eiusdem discipulus fuit Agoracritus — quod M. Varro 

onmibus signis praetulit; 
36, 20: opera eius (Praxitelis) sunt Athenis in ceramico (cf. Oeh- 

michen 1. 1. p. 151). 
Nec non ipsi Plinio multa tribuenda esse apparet ex eis, quae 
Urlichsius (1. 1. p. 17) demonstravit. Ostendit enim etiam ea artis 
opera quae ab Augusto primis principatus sui temporibus in aedes 
publicas sacrasve a se exstructas dicata essent, non iam a Varrone 
vel Cornelio Nepote descripta esse. Itaque, cum indices operum 
Romae coUocatorum fuisse et a Plinio adhibitos esse, quam sen- 
tentiam Briegerus^) primus protuKt, plerisque viris doctis merito 
non probetur, sequitur, ut Plinius ea aut alii insequentis aetatis 
scriptori debuerit, aut addiderit ipse. Neque est, cur Plinio illos 
locos abiudicemus: primum enim, quo erat optimarum artium 
studio et amore, opera certe Romae coUocata saepe perlustraverat, 
qnamquam multitudine operum et negotiorum acervis se a contem- 
platione abduci queritur (36, 27); deinde quem substituamus alium 
auctorem in auctorum indicibus non invenimus; opera denique 
artificum nova addita sunt, neque vero novus artifex accessit. 
Nam Loewyus^) onmibus, quae Romae collocata erant, operibus 
omissis, numerum statuariorum non minui demonstravit. Quae 

1) Apollodori tabula: ^Aiax falmiDe incensus, quae Pergami spectatnr hodie*" 
non cum Roberto Antigono, sed, ut plerique volunt, Muciano danda mihi videtur, 
comparanti locos 83, 155: «extant omninm (Boethi cet.) opera hodie in insula 
Rhodiorum* et 85, 69: (Parrhasii una tabula, quae est Rhodi) . . . ,haec ibi ter 
fulmine ambusta neque obliterata hoc ipso miraculum augef quos certe Muciani 
esse existimo. 

2) De fontibus librorum XXXIIl— XXXVI Nat. hist. Plinianae, quatenus 
ad artem plasticam pertinent. diss. Gryphiae 1857. 

8) Untersuchungen zur griech. kunstlergeschichte. Wien. 1888. 

restant maximam partem Pasiteli et Varroni tribui debent; sed 
quomodo inter utrumque dispertienda sint, haud facile est ad de- 
cernendum. Nam ex quo Jahnius^) eo errore ductus^), ut opera 
e Pasitele hausta a Plinio ,nobilia' appeliari solere putaret, quae 
illius essent secemere conatus est, non defuerunt qui nullo maiore 
successu idem experirentur, donec Furtwaenglerus (1. 1. p. 41 sq.) 
Varronem et Pasitelem in artis operibus laudandis ea imprimis re 
inter se differre perspexit, quod hic magis artificis, ille antiquitatis 
investigatoris in modum se gerat: itaque hunc argumentis operum 
accuratius describendis plurimum tribuere, illum brevi notatione 
opere signato magis rebus ab arte ipsa alienis, sicut pretio, animum 
attendere. Praeterea Pasitelem facile agnosci in locis a Plinio 
non recte e Graeco sermone conversis. Qua viri docti sententia 
etiam Schreiberus refutatur, qui Pasitelem non ipsum adhibitum 
esse, sed per Varronem in notitiam Plinii venisse putaverat (1. 1. 
p. 20). Nam exempUs imprimis Lycii bis conmiemorati (34, 79) 
et Theonis Theorique^) (35, 144) utrumque in usum vocatum 
esse, Furtwaenglerus firmis argumentis demonstravrt. Neque magis 
probanda est Dalsteinii sententia. Qui cum eo spectaret, ut Pa- 
siteli quam plurima tribueret, etiam vocabula Graeca crebro 
adhibita frequentemque participii et infinitivi in operibus descri- 
bendis usum documento esse putavit, pleraque ea e Graecis auctori- 
bus, scriptore Romano non intercedente, transscripta esse. At 
ipso apoxyomeni, quem in cubiculum suum Tiberius transtulerat, 
exemplo (34, 62) iam Furtwaenglerus eam sententiam irritam esse 
demonstraverat (1. 1. p. 39), et quis est quin sciat iam ab ultimis 
liberae rei publicae temporibus earum quae ad artes artificiaque 
pertinent rerum vocabula Graeca, quae cum ipsis rebus Romam 
venerant, usitatissima fuisse. Nonne apud Ciceronem in quarto 
Verrinarum libro eiusmodi vocabula crebro inveniuntur exempli 
gratia ,canephoroe' illae afferantur Verri obiectae (IV, 3. 5), non 
apud Plinium, idque eis locis qui certe Romano auctori debentur 



1) Die kunstarteile bei Plinias. (Berichte der sachs. Gesellschaft der Wissen- 
schaften. 1850 p. 118 sq. 

2) qoi error vel inde intelligitar, qaod Stadiam (vel Ladium) quendam divi 
Augusti aetate nobiles palustri accessu villas in parietibus pinxisse Plinius 
narrat (85, 116). 

8) Theonem Theori deminutivum esse Robertus cognovit (1. 1. p. 75 n. 1). 



passim reperiuntur? Quoram magna ex copia unum alterumve 

exempli causa ponere satis erit. Ex annalium scriptoribus: ,abaci, 

monopodia, lychnuchi' (34, 14); ex ipso Varrone; ,stephaneplocos ^ ) 

(21, 4), anthropographos (35, 113), proplasmata (35, 155), plastice' 

(35, 156). Sed ne diutius in ea re moremur, iam apparet eam 

causam a Dalsteinio allatam per se nuUam vim auctoritatemque 

habere. At eos certe locos Pasiteli tribuenda esse existimo, qui- 

bus Plinius, cujn totam Graeci vocabuli significationem a se ex- 

pressam non esse sentiret, utriusque linguae vocabula posuit, 

eiusmodi dico: ,frequentia quam vocavere syngenicon' (35, 134), 

,piger qui appellatur Ocnos' (35, 137), ,citra pulveris iactum, quod 

vocant axnvixi^ (35, 139). Neque magis participii usu quam voca- 

buli Graeci locum aliquem Pasitelis esse demonstratur. Nam 

participii formam, cum Graeci saepissime in artis operibus appel- 

landis adhibucrint, cur a Varrone non saepe conservatam esse 

putemus, cum commodissima esset, praesertim cum participia 

Graeca non semper appellatione Latina reddi possent. Temere 

igitur videtur esse eiusmodi locos Pasiteli vindicare, nisi alia 

atque maior causa accedat, ut argumenti quamquam in brevissi- 

mam formam redacti vestigium aliquod videamus. Ex quo fit, ut, 

nisi libidini et licentiae viam patefacere cupimus, multos locos 

utri attribuenda esse censeamus, in medio relinquere necesse sit. 

Indices vero ab ipso Plinio confectos esse, cum consensu 

virorum doctorum constare videretur, negavit Oehmichenius ea 

quam supra (p. 4) commemoravimus commentatione. Cuius parte 

priore, postquam indices literarum ex ordine dispositos, qui in 

libro m et XXXVII invenirentur, non ipsi Plinio deberi demonstra- 

visse sibi visus est, posteriore parte probare conatus est, ne arti- 

ficum quidem indices in libris XXXIV et XXXV relatos ipsius 

Plinii esse, sed eis quibus de artibus ageretur Nat. hist. partibus 

fontem quendam subesse, ab auctore nostro primo loco adhibitum, 

ruo artificum nomina additis operibus in literas digesta contine- 

bentur. lam cum diversis rationibus libri XXXIV quidem indices 

compositos esse eum non fugeret, cum primo indice (§ 72 — 84) 

qui septem insignibus statuariis gloria proximi essent recenserentur, 

reliquis duobas non qui minore gloria florerent artifices, verum 



1) cf. Urlichs, anfaenge der griech. kanstlergeschichte I p. 37. 

,aequalitate operum celebrati' (§85) et ,qui eiusdem generis 
opera fecissent' (§ 86 — 92) enumerarentur, hanc partitionem ab 
ipso Plinio factam esse ratus, unum indicem, quo non solum 
fictores, sed etiam pictores continerentur, apud Varronem, Roma- 
num in hac re Plinii auctorem fuisse arbitratus est (1. 1. p. 106). 
Neque vero ab ipso Varrone illum indicem compositum esse iudi- 
cavit, sed e Graeco quodam scriptore (quem non nominavit, at 
certe Pasitelem fuisse intelligi vult) transscriptum esse coniecit 
(1. L p. 169). Hunc igitur indicem ipse restituere conatus est, 
omnibus quos ex aliis auctoribus additos esse censeret, locis omissis. 
lam vero, cum eo sibi proficiscendum esse putaret, ut in eis de 
quibus agimus PHniani operis partibus tres auctores in usum vocati 
essent, Varro, Cornelius Nepos, Pasiteles, ea autem quae ad Augusti 
tempora spectarent non iam a Varrone commemorata esse cum 
Urlichsio faceret, primum omnes eos locos, qui ad principum 
Romanorum tempora pertinerent, omnes deinde eos, qui Muciano 
ei viderentur tribuendi esse, locos delendos esse censuit, quos non 
cum primariis fontibus cohaesisse sed in orationem insertos esse 
facile erat ad demonstrandum. Fabellas quoque illas, quae in 
libro XXXV potissimum inveniuntur, cum ad indicem ad literas 
dispositum minime quadrare viderentur, ex alio auctore haustas 
esse eumque Comelium Nepotem esse contendit, quippe qui in 
pictorum libro alter fons primarius accederet Aetates vero artifi- 
cum iam in indice additas fuisse, cur existimaret, Schreiberi argu- 
mentis adductus est, quibus ille comprobavisse sibi visus est (1. 1. 
p. 22) statuariorum catalogum chronologicum cum §§ 54 — 72 eius- 
dem libri apud Plinii fontem coniunctum fuisse, itaque in operibus 
statuariorum enumerandis simul aetates adiectas esse, sicut etiam- 
num in libro XXXV factum esse videmus. Qua re factum est, 
ut ei artifices, qui aut ante olymp. 83 avit intra olymp. 121 — 156 
fuissent ab indice excluderentur, sicut Pergameni illi, qui Attali et 
Eumenis adversus Gallos proelia fecerant (34, 83). Eam porro 
indicis sui conditionem fuisse putavit, ut ubi artis opera coUocata 
essent, nusquam indicaretur, ipsa autem opera eum in modum 
ordinata essent, ut primum deorum simulacra, deinde cetera signa 
laudarentur, idque ipsis Plinii verbis libri 34 § 49 positis signi- 
ficari putat: „Minoribus simulacris signisque innumera prope arti- 
ficum multitudo nobilitata est^. At alteri sententiae magnas 

dubitationes obstare, alteram rectam non esse, statim docebo. 
Nam, ut de simulacris signisque primo loco loquar, eum in operi- 
bus enumerandis ordinem a Plinio servatum esse, ut quo quisque 
artis genere artifex praestantissimus esset, eius generis opera 
primo loco laudarentur, ex ipsis eis paragraphis, quibus de nobi- 
lissimis statuariis agitur, apparet. Itaque deorum simulacra a 
Phidia facta, quibus maxime ille inclaruit, primo loco commemo- 
rantur, Polycliti vero, qui, ut ait Quinctilianus (XTT. 10 3) non 
explevisse deorum auctoritatem videbatur, nihii ausus supra leves 
genas, diadumenos et doryphoros.^) Myronis bucula, qua maxime 
ille artifex nobilitatus est, ante alia opera praedicatur, Pythagorae 
vero pancratiastes Delphis positus, quo non solum Myronem, 
verum etiam semet ipse superavisse videbatur. Similiter ex magna 
Lysippeorum operum multitudine (M D opera ab eo facta esse 
Plinius auctor est 34, 37) destriDgens se prae ceteris insigni laude 
notatur et principe loco ponitur. Quibus vero locis opera collo- 
cata essent, cur in indice additum non fuerit, Oehmichenius causas 
satis probabiles attulisse non videtur. Nam cum eiusmodi verba 
apud Plinium cum veibis insequentibus vel praecedentibus non 
arte coniuncta esse compluribus locis docuit, quid aliud docuit, 
nisi quod inter omnes constat, complures ibi fontes a Plinio con- 
textos esse? Nonnumquam certe eis quos delendos esse putavit 
locis non eundem sonum et stilum esse atque ceteris quos in in- 
dicem recepit locis demonstrare ei contigit. Itaque recte delevisse 
videtur locos 34, 59: ^cuius signa — laudata sunt", 34, 69: „et signa 
quae ante Felicitatis aedem fuere", quod ibi generatim signa com- 
memorarentur, 34, 74: ^Cephisodorus — cui pauca comparantur", 
quod is qui indicem composuit, parcus in laudando fuisset, 34, 75 : 
„Canachus Apollinem — per vices resiliat", quod res mirabiles in 
indice nanatas non esse existimat. Alios vero locos reiecit, quod 
simulacra post signa commemorarentur, quam causam levem esse 
supra demonstratum est, sicut 34, 55: „item Mercurium qui fuit 
Lysimacheae — appellatus est"; 34, 57: „Herculem — in aede 
Pompei Magni". Aliis locis, cum in verborum structura et con- 
iunctione nihil inveniret quod oflPenderet, ubi opera posita essent, 



1) cf. Gic. orat. 2, 5: nec simulacro lovis Olympii aut doryphori statua 
deterriti reliqui minus experti sant, quid efficere aut quo progredi possent. 

iam a Varrone additum esse concedit, sicut 34, 59: ^fecit et stadio- 
dromon — videntur"; 34, 66: ^Herculem Delphis — proelium 
equestre". Optime vero qua licentia in ea re usus sit, ubi duobus 
locis idem artifex laudatur, apparet: nam cum meliorem causam 
invenire non potuisset, breviorem locum delendum, alterum reti- 
nendum esse iudicavit. Itaque Cresilae ^) operum brevem comme- 
morationem (34, 76), quae optime ad indicem secundum literas 
dispositum convenire videtur, reiecit, pleniora verba § 74, quae 
ex epigrammatis graecis hausta esse apparet, in indicem recepit. 
Sed aliae etiam causae accedunt, cur artificum indicem, qualem 
Oehmicbenius constituit, numquam fuisse existimem. Nam neque 
intelligitur, cur aetates etiam mediocrium artificum in eo fuisse, 
quin etiam iudicia de arte facta (cf. p. 179) in eum relata esse 
putemus, contra praeclarissima opera, ubi collocata sint, in eodem 
non inveniri nobis persuadeamus; neque cur Varro eis quos apud 
fontem Graecum invenerat artificibus enumerandis acquieverit, 
praesertim cum in eiusmodi indice artifices qui deessent addere 
facillimum esset, causas uUas Oehmichenius protulit. Nam, cum 
initia picturae a Varrone Plinio tradita esse ipsius Oehmichenii 
sententia sit (1. 1. p. 206), Polygnotum, ut alios omittam, cur 
oblivisceretur, Romanam artem, cum diligentissime investigasset, 
cur in indice neglegeret? Tota denique argumentatio, qua indicem 
Graeco auctori deberi demonstrare conatus est, nuUam mihi vim 
habere videtur. Primum enim, quam legem in literis Graecis 
ordinandis Romanum auctorem (quem medium intercedere vult inter 
Graecum fontem et Plinium) secutum esse exposuit, ut literas 
aspiratas similibus non aspiratis subscriberet, (ita ut © post T, 
post 12 inveniretur) duobus locis infractam esse videmus: 35, 75 
Chaereas (X), Cresilas (K) et 34, 92 Timotheus (T), Theom- 
nestus (0), Timarchides (T); neque omnino, cui indicem illum 
tribuamus aut ab Oehmichenio discimus, aut animo cogitare 
possumus. Pasitelis vero opus, cui teste Piinio (36, 39) inscriptum 
erat „nobilium operum in toto orbe volumina quinque^, artificum 
quasi lexicon fuisse, cui persuadebitur? 



1) sic pro Ctesilao legendam. esse Oehmichenio qaoque Tisam est. 

Caput II. 

Ac de prima quidem parte satis dictam est; sequitur, ut de 
iudiciis de arte praeclarissimorum artificum factis accuratius paulo 
disseramus. 

Septem artifices apud Plinium (34, 54 sq.) in numero sta- 
tuariorum nobilissimorum referuntur: Phidias, Polycletus, Myro, 
Pythagoras, Lysippus, Telephanes, Praxiteles. Accedit Calamis, 
caelator ille insignis, qui etiam apud Romanos magna auctoritate 
florebat (cf. Plin. 34, 47), cuius cum iam inter caelatores mentio 
facta esset (33, 156) opera ex aere facta commode hoc loco in- 
seruntur, quo Praxitelis in eum benignitas laudatur. At clarissi- 
mis statuariis certe adnumerandus non est. Quinque autem primi 
artifices inter se connexi sunt iudiciis illis, quae e Xenocrate vel 
Antigono hausta apud Varronem fuisse, inde a Plinio in opus suum 
recepta esse, primus Briegerus (1. 1. p. 46) luculenter edocuit. Ad 
Antigonum et Xenocratem eosdem etiam Plinii verba (34, 68): 
„Artifices qui compositis voluminibus condidere haec miris lau- 
dibus celebrant Telephanen Phocaeum ....", spectare cum per- 
spicuum sit, Telephanes quoque ab eis in praeclarissimos artifices 
relatus est. Nam quamquam non Lysippo par ducitur, quem opi- 
nione sectae Lysippeae nemo aequavit, tamen Polyclito, Myroni, 
Pythagorae aequatur. Neque quidquam obstat, cur eodem loco 
eum commemoratum esse putemus: itaque quae de Telephane tra- 
duntur item per Varronem ad Plinium venisse arbitror. ludicium 
autem de arte praestantissimi artificis cur non fecerint, artifices 
illi eam excusationem attulisse videntur, ut, quamquam nomen eius 
celeberrimum esset, tamen de arte se iudicare non posse dicerent, 
quoniam opera eius non vidissent, quae in Thessalia laterent. Sed 
cum hi Telephanem plerisque ignotum esse ideo putarent, alii 
ignobilem eum fuisse tradiderunt: „quod se regum Xerxis atque 
Darei officinis dediderit". Haec Polemonis verba esse Drlichsius ^) 
non sine aliqua probabilitate coniecit. Neque tamen per Varronem 
Plinio innotuisse videntur, sed potius per Pasitelem. Nam cum 
certe de Artaxerxe et Dareo Notho cogitandum sit, error qui in 
verbis ,Xerxis et Darei' latet, Varroni tribui non debet, sed ipsi 



1) Ueber griech. kunstscbriftsteller. Wnrzburg 1887. p. 38 sq. 

Plinio Graeca verba neglegenter transvertenti. Pythagoram Rhe- 
ginum Plinius distinguit a Samio, idemque error recurrit apud 
Diogenem Laertium (VIIL L 25). Ibi cum etiam eiusdem iudicii 
de arte eius facti pars conservata sit, iam apud communem fontem, 
cui iudicia illa debentur, duos Pythagoras distingui Furtwaenglerus 
recte vidit (p. 70 n. 13). Atqui cum Pausanias, qui unum eumque 
Rheginum novit (cf. Paus. A^I, 4. 4. VI, 13. l. saepius) multa e 
Polemone hauriat^), hanc quoque Pausaniae sententiam Polemoni 
deberi, atque in eis quae adversus Antigonum scripsit voluminibus 
expositam fuisse Urlichsius mihi quidem persuasit (kunstschrift- 
steller p. 40). Sequitur ut duos Pythagoras fuisse Antigoni fuerit 
sententia. lam cum iudicium de Pythagora factum apud Antigo- 
num fuisse inteUexerimus, necesse est omnia ea iudicia de insignibus 
statuariis facta per Xenocratem ad Antigonum venerint. ludicia 
vero his similia cum etiam in libro XXXV inveniantur atque 
similUmum quidem id quod de Parrhasio factum est (35, 67), hoc 
loco ea ponam: 
35, 60 de ApoUodoro: hic primum species exprimere instituit, 

primusque gloriam peniciUo iure contuUt. 
35, 64 de Zeuxide: reprehenditur (tamen) ceu grandior in capiti- 

bus articulisque. -) 
35, 67 de Parrhasio: primus symmetrian picturae dedit, primus 
argutias voltus, elegantiam capilU, venustatem oris, (con- 
fesssione artificum) in liniis extremis palmam adeptus. 
35, 128 de Euphranore: hic primus videtur expressisse dignitates 
heroum et usurpasse symmetrian, sed fuit in universitate 
corporum exUior et capitibus articuUsque grandior. ^) 
35, 98 de Aristide Thebano: is omnium primus animum pinxit 
et sensus hominis expressit, quae vocant Graeci ethe, item 
perturbationes, (durior paulo in coloribus). 



1) cf. V. WiLAMOwrrz, Hermes XII p. 347 nota. 

2) prior eias iadicii pars servata est apud QainctiliaDam (XII, 10. 4): shic 
luminum umbrarumque inyeoisse rationem dicitur", (reprebenditar tamen . . cet). 

3) Quae de Eaphranore dicantur eadem fere esse videntar eis qaae iam de 
Zeuxide et Parrhasio dicta erant. At Eaphranoris iudicium ei respondere, qaod 
de Pythagora stataario factam est, et verba ipsa: «primas symmetrian usarpayit'' 
verbis: sTr^oiTOv doxovyra ^vd-fA,oi xal avfXfAtiQCai iaroxaa^ai'' apud Diofi^. LaSrt. 
(YIII, 1. 25) servatis respondere, Robertus demonstravit (1. 1. p. 67 sq.). 

De Apelle iudicium his simile non invenitur, nisi verba haec 
(35, 79): ^picturae plura solus prope quam ceteri omnes contulit 
(voluminibus etiam editis quae doctrinam eam continent"). Itaque 
Apellem, sicut Lysippum, summis iaudibus efferri videmus, sed 
quid contulerit, cum in fontibus certe exponeretur, Plinius silentio 
praetermisit. Haec quae attuli iudicia, cum tantopere conveniant 
ad iudicia de statuariis facta, ex eodem fonte originem duxisse 
apparet. lam cum in iudicio de Parrhasio facto haec verba inve- 
niantur: „confessione artificum in liniis extremis palmam adeptus", 
illi artifices autem qui fuerint ex verbis paulo post insequentibus: 
„hanc ei gloriam concessere Antigonus et Xenocrates" eluceat, ea 
verba ita intellegenda esse puto, ut Antigonus e Xenocrate illa 
iudicia hauserit. Itaque cum, quae de pictoribus afferantur iudicia, 
ex Antigono hausta esse, ipsa Plinii verba edoceant, statuariorum 
quoque iudicia per Antigonum Plinio innotuisse sine ulla dubita- 
tione confirmari potest. Sequuntur in libro XXXIV iudicia de 
Lysippi discipulis facta (34, 66—67). Atque Euthycrates quidem, 
quamquam ceteros gloria superavit, tamen quodammodo vitupera- 
tur, quod ^constantiam potius imitatus patris quam elegantiani 
austero maluerit genere quam iucundo placere". Itaque Brunnius 
recte tortasse coniecit, eum in symmetria quoque severiorem fuisse, 
et antiquorum potius artificum staturas imitatum esse (Hist..art. I 
p. 409). Tisicrates vero, Euthycratis ipse discipulus, „sed Lysippi 
sectae propior" summam laudem gloriamque ea re assecutus esse 
videtur, quod Lysippi artem ita imitatus est, „ut vix discernantur 
complura signa^. Itaque cum in his quoque iudiciis Lysippi ars 
summa laude digna existimetur et ad imitandum proponatur, cum 
ad eam posteriorum artificum opera exigantur, eodem ex fonte, 
quo iudicia de clarissimis artificibus fiacta, haec quoque iudicia 
hausta esse mihi persuasum est. Xenocrati autem, quamquam is 
aut Euthycratis aut Tisicratis fuerit discipulus^ haec iudicia attri- 
buenda non esse Furtwaenglerus (1. 1. p. 51) ideo putavit, quod 
aliam quandam speciem prae se ferrent, cum ad opera magis re- 
ferrentur. Sed id potius respiciendum esse videtur, quod iudicia a 
Xenocrate profecta summos artifices quamquam diversis scholis ortos 
complectuntur, hic vero primis quoque proximi respiciuntur, atque 
qui eiusdem fuerint scholae discipuli his iudiciis comprehendnntur. 
Itaque eiusmodi iudicia nondum apud Xenocratem fuisse conicere 

licet, sed ad Antigonum potius esse referenda. Eodem fonte ori- 
ginem duxisse videntur iudicia de Euphranoris schola facta: 

35, 130 de Antidoto (Euphranoris discipulo): diligentior quam 

numerosior et in coloribus severus. 
ibid. de Nicia Atheniensi (Antidoti discipulo): lumen et umbras 

custodiit atque ut eminerent e tabulis picturae maxime 

curavit. 
35, 134 Niciae comparatur . . . Athenion Maronites Glaucionis 

Corinthii discipulus: austerior colore et in austeritate iu- 

cundior ut in ipsa pictura eruditio eluceat. 
Etiam quae de schola pictorum Sicyonia traduntur Antigoni 
videntur esse, atque adeo totam hanc in scholas distributionem 
quae libro XXXV inde a § 75 reperitur ei deberi Robertus 
censuit (1. 1. p. 89). Sed et hic quoque Apellem ceteris artificibus 
anteponi videmus. Nam cum schola Sicyonia eruditione maxime 
viguisse videatur, cum in Pamphilo laudetur quod „primus in 
pictura omnibus literis eruditus" fuerit, praecipue arithmetica et 
geometria, cum Melanthius dispositione, Asclepiodorus mensuris 
praestantissimi essent, tamen Apelles, quamquam in his rebus in- 
ferior, longe eos superavit venustate, quae ingenii est neque eru- 
ditione parari aut diligentia expleri potest. Meminerimus autem 
etiam in eo quod Antigono tribueramus de Lysippo iudicio (34, 66) 
elegantiam eius maxime esse laudatam. In iudiciis autem eis 
componendis Antigonus non solum opera artificum respexit, sed 
etiam volumina ab ipsis artificibus composita. Nam Apelles, 
Melanthius, Asclepiodorus, Euphranor^) a Plinio in auctoribus 
libri XXXV relati sunt; Pamphilum quoque de sua arte scripsisse 
Urlichsius (kunstschriftsteller p. 15) probabiliter coniecit. Nec 
tamen cum eodem consentire possum verba ea (35, 107) de Ascler 
piodoro dicta: „quem in symmetria mirabatur Apelles" ex ipso 
libro Apellis esse, immo vero Plinius ipse repetivit, quod iam 
35, 80 de Asclepiodoro praedicaverat. Aliter de iudiciis ab Anti- 
gono profectis iudicat Robertus (1. 1. p. 28 sq.). Is enim iudicia 
ea, quae apud Quinctilianum (XII. 10. 3 sq.) de artificibus eis qui 
in Pergameno canone essent facta invenirentur Antigono attribuit, 



1) Euphranorem praecepta symmetriarum tradidisse auetor est VitruYius 
praef. VII. 

iudicia igitur his similia, quae a Plinio in libro XXXV relata 
essent, eidem auctori deberi existimat. At in iudiciis illis apud 
Qainctilianum servatis magna sententiarum commutatione facta 
Lysippus de summo artis gloriaeque fastigio deiectus est, et Phi- 
dias cum Aloamene principem obtinent locum. Itaque iudicia de 
statuariis facta a Varrone non ex Antigono sed e Xenocrate nullo 
intercedente sumpta esse Robertus putat, indicemque chronologi- 
cum, quo aetates statuariorum computantur', cum eis coniunctum 
fuisse exponit: eam enim inter utraque similitudinem intercedere, 
quod Lysippus summus artifex haberetur, quod vetustioris artis 
vera aliqua species nondum capta esset, Pbidias igitur tamquam 
initia artis repraesentaret. Haec omnia non ad Antigonum, optime 
vero ad Xenocratem Lysippeae sectae studiosissimum, convenire. 
Cui viri doctissimi sententiae de Antigono prolatae astipulari cum 
nequeam, accuratius paulo iudicia illa quae apud Quinctilianum 
inveniuntur unde originem duxerint, et cui tribui debeantur, ex- 
ponendum est, nonnullis de Pergameno artificum canone qui dici- 
tur verbis praemissis. 

Decem oratorum Atticorum canonem, cum ReifPerscheidius 
originis Pergamenae esse primus coniecisset^), Brzoska^) exeunte 
altero a. Chr. natum saeculo inter annos fere 140 — 100 a rhetore 
quodara Pergami compositum esse edocuit. Idem duas artificum 
decades, quae apud Quinctilianum leguntur, ipsas quoque Pergamo 
originem duxisse existimavit; certe iam ante Pasitelis et Ciceronis 
aetatem rhetores consuevisse oratores cum statuariis et pictoribus 
comparare, eorumque opera inter se contendere in epimetro disser» 
tationis (p. 81 sq.) firmis argumentis comprobavit. Quomodo autem 
in ea re versati sint rhetores optime discimus loco Dionysii Hali- 
camassensis (de Isocr. 3 p. 522 Reiske) quo Isocratem cum Poly- 
clito et Phidia comparat propter elationem et altitudinem, Lysiam 
vero cum Calamide et Callimacho tenuitatis et gracilitatis causa. 
Atque ut liic Lysiam non solum cum Calamide, verum etiam cum 
Callimacho, qui non est in canone, comparari videmus saepius 
etiam alios artifices substitui videmus. Apud Quinctilianum anti- 
quiores statuarii nominantur: Callon, Hegesias, Calamis, Myro, 



1) Ind. schol. Vratisl. 1881/82 p. 5. 

2) De canone decem oratorum atticorum. diss. Yratisl. 1883. 

apud Ciceronem loco huic simillimo, cui idem certe fons subest 
(Brut. 18, 71) Canachus, Calamis, Myro, apud Lucianum denique 
(rhet. praecept. 9) praeter Hegesiam Critias et Nesiotes vetustam 
artem repraesentant. Inter pictores clarissimos Cicero eodem Bruti 
loco refert, Aetionem, Nicomachum^), Timanthem, atque ipse Timan- 
thes apud Quinctilianum alio loco praedicatur (II, 13. 8). Sed 
quid plura enumerem, iam apparet, cum oratorum certus et defini- 
tus numerus canone comprehensus sit, ^) alios artifices apud alios 
auctores, quos quisque maxime idoneos esse putaret ad eam quam 
tractaret rem, cum eis comparari. Itaque cum ne id quidem con- 
stare videatur, utrum apud rhetores Pergamenos ipsos semper 
eidem necne in usum vocati sint, non est cur eanonem eorum, 
sicut apud oratores factum est, conformatum esse concedam, sin 
autem artificum quoque canonem a Pergamenis constitutum esse 
certis rationibus demonsfcretur, cum interea nomina artificum saepe 
mutata essent, eorundem omnium nomina, qui a Pergamenis de- 
lecti erant, a Quinctiliano conservata esse non puto. lam vero ad 
ipsa iudicia apud QuiDCtilianum relata veniamus, atque primum 
quidem pictores consideremus. Duplicem autem in modum de eis 
iudicia fieri videmus. Nam de quatuor primis quid ad artem pin- 
gendi contulerint, exponitur temporum ordine servato: Polygnotus 
et Aglaophon ^rudia ac velut futurae artis primordia" posuerunt, 
sequuntur Zeuxis et Parrhasius, quorum prior luminum umbra- 
rumque invenisse rationem, secundus examinavisse subtilius lineas 
traditur. Et fortasse eis etiam Euphranor adnumerandus est (et 
ceteris optimis studiis inter praecipuos referendus et pingendi fin- 
gendique mirus artifex). In ceteris pictoribus enumerandis neque 
temporum ordo servatur, neque quid ad artem suam contulerint, 
exponitur, sed quid cuique proprium esse videatur uno paene verbo 
indicatur: „Protogenes cura, Pamphilus ac Melanthius ratione, Anti- 
philus facilitate, Theo Samius concipiendis visionibus, Apelles in- 
genio et gratia" praestantissimus erat. Neque eae sunt proprie- 
tates illae, quae ad pictores tantum valeant, sed quae eodem iure 
de quavis alia arte aut disciplina dici possint, quae etiam ob eam 

1) Aetion et Nicomachus etiam apud Pliniam nominantur (35, 50) inter 
clarissimos pictores qui «quatuor coloribas immortalia opera fecere". 

2) cf. Gic. de oratore III, 25. Brntus 8, 32 sq., quamquam non omnes eis 
locis laudantar. 

ipsam causam delectae esse videntur, quo facilius pictores cum 
oratoribus conteudi possent. Eiusmodi iudicia multa apud Plinium 
quoque inveniuntur magnamque partem coniuncta cum narratiun- 
culis illis, quas a Peripateticis plerumque inventas esse nemo 
nescit, vel cum nobilium tabularum descriptionibus. NonnuUos 
locos exempli gratia afFerre satis erit: 
35, 73: Nam Timanthi vel plurimum adfuit ingenii^ eius enim est 

Iphigenia oratorum laudibus celebrata . . . 
35, 64: (Zeuxis) alioqui tantus dUigentia ut Agragentinis facturus 

tabulam — inspexerit virgines eorum nudas et quinque 

elegerit . . . 
35, 65: Descendisse hic (Parrhasius) in certamen cum Zeuxide 

traditur, et . . . detulisse linteum pictum ita vei^tate re- 

praesentata, ut . . . 
35, 102 (de lalyso Protogenis) . . non indicabat se in eo (cane) 

exprimere spumum anhelantis . . displicebat autem ars 

ipsa . . .; anodo animi cruciatu^ cum in pictura verum 

esse, non verisimile vellet . . . 
35, 109 (Nicomachus) nec fuit alius in ea velocior. Tradunt nam- 

que conduxisse pingendum .... Telesti poetae monimen- 

tum . . . paucisque diebus absolvisse et celeritate et arte 

mira. 
His vero fabellis rhetores saepissime utebantur. Cicero (de 
inv. n, 1 sq.) Zeuxidis Helenam affert, ut doceat, oratori quoque, 
quid in quoque auctore optimum esset, eligendum esse ; Timanthis 
Iphigenia, quam oratorum laudibus celebratam esse (cf. Cic. orat 
74, Val. Max. III, 11 ext. 6) Plinius ipse addit, a Quinctiliano 
quid deceat oratorem exponente, exempli causa nominatur; Apellis 
illud: „uno se praestare, quod manum de tabula sciret toUere", 
quod Plinius 35, 80 memoriae tradidit additis verbis: ^memorabili 
praecepto nocere saepe nimiam diligentiam", invenitur etiam apud 
Ciceronem (orat. 73): ^Magis offendit nimium quam parum, in 
quo Apelles pictores quoque eos peccare dicebat, qui non sentirent, 
quid esset satis.'' Itaque quae apud Quinctilianum de Protogene, 
Pamphilo ceteris facta sunt iudicia non ex eodem quo cetera iu- 
dicia fonte hausta esse puto, sed apud rhetores usitatissima fuisse^ 
cum eis uterentur ad artifices cum oratoribus coroparandis, unde 
etiam brevis eorum forma declaratur. Aliqua vero eorum pars 

certe ex narratiunculis de artificibus inventis orta est. Cetera 
autem iudicia imprimis qaae de Zeaxide et Parrhasio facta sant 
Xenocratis et Antigoni esse perspicuum est. lam vero venimus 
ad iudicia de decem fictoribus facta, quae arte inter se cohaerent, 
cam in omnibus idem quaeratur, quoad quisque ad yeritatem 
accesserit. Eorundem iudiciorum pars, cum etiam apud Ciceronem 
(Brut. 18, 71) inveniatur, eis etiam in disserendo utemur, quae 
Ciceronis sunt uncis includemus. Atque vetustiorum quidem arti- 
ficum signa ,dura sunt et Toscanicis proxima [rigidiora, quam ut 
imitentur veritatem], ,minus rigida' Calamidis, ,molliora adhuc' 
Myronis [nondum Myronis satis ad veritatem adducta, iam tamen, 
quae non dubites pulchra dicere], in Polyclito laudatur diligentia 
et decor: „humanae formae decorem addidit supra verum*', sed 
non explevit deorum auctoritatem; sed quae Polyclito defuerunt 
Phidiae et Alcameui dantur; in Lysippo et Praxitele veritas, nimia 
veritas in Demetrio fuit. Itaque cum quatuor veritatis gradus 
habeamus (qui nondum veritatem assecuti sint^ qui supra verum 
egressi sint, qui veritatem aequaverint, qui nimii in ea fuerint), 
decem autem artifices laudentur, nonnulli eorum artificum ab ipso 
Quinctiliano additi esse videntur, ut numerus decem aequaretur. 
Apud Ciceronem vetustissimus artifex Canachus nominatur, apud 
Quinctilianum duo artifices in eius locum succedunt Callon et 
Hegesias, Phidiae Alcamenes et Lysippo Praxiteles apponitur, 
neque tamen de summis illis artificibus novi quidquam affertur. 
Antigono vero cur illa iudicia non attribuenda esse censeam, hae 
causae me impulerunt. Primum enim eorum iudiciorum apud 
Plinium ne vestigium quidem invenitur. Nam quamquam necesse 
non est Antigonum in libro XXXIV quoque in usum vocatum 
esse, propterea quod in indice huius iibri laudatur, tamen ipse 
Robertus compluribus locis eum adhibitum esse iudicavit; nam 
Calamidem (§ 71), Canachum, (§ 75) Demetrium (§ 76), Calli- 
machum (§ 92) ex eo haustos esse putavit. Neque tamen ullo 
loco de quoquam eorum eiusmodi fit iudicium. ^) Quamquam 
non desunt apud Plinium ei loci quibus Phidias et Polyclitus 
summis laudibus efferuntur, atqiie etiam ceteris ardficibus ante- 

1) Rhetores quomodo illis indiciis usi sint docet Cicero (Brut, 19, 75): 
sNaevii bellum Punicum qaasi Myronis opus delectat", etiam locas e Dionys. 
Hal. allatus (supra p. 18). Apud Plininm exemplum non inYenitur. 



22 

ponuntur (qua in re Plinium in laudando profusum esse et diver- 
sissima in caelum attollere respiciendum est). Praefat. § 26 
Polyclitus et Apelles artificum principes laudantur, eisque „abso- 
luta opera et quae mirando non satiamur^ adscribuntur. Phidias 
artifex numquam satis laudatus appellatur (36, 19), eundem sine 
dubio „clarissimum esse per omnes gentes quae lovis Olympii 
famam intelligant" Plinius affirmat (36, 18), at eius rei argumenta 
tam mira profert, ut quin ipsius sint dubitari non possit. Non 
videtur igitur eiusmodi iudicia in fontibus suis repperisse. Quin 
etiam in ipsis eis libri XXXIV partibus, quibus iudicia de celeber- 
rimis statuariis a Lysippea schola profecta continentur, in operibus 
describendis Polyclitus et Phidias praestantissimi omnium artificum 
prae ceteris laudari videntur. Incipit enim sectio 19 libri XXXIV 
hisce verbis: „Minoribus simulacris signisque innumera prope 
artificum multitudo nobilitata est, ante omnis tamen Phidias Athe- 
niensis love Olympiae facto." Haec ipsa verba, interposito sta- 
tuariorum indice chronologico, excipiuntur § 54: „Phidias praeter 
lovem Olympium, quem nemo aemulatur fecit ..." Tamen in 
iudicio huic operum descriptioni subiuncto: Phidias „primus artem 
torenticen aperuisse" indicatur. In Polycliti operibus describendis 
canon his verbis celebratur: „fecit et quem canona artifices vocant 
liniamenta artis ex eo petentes veluti e lege quadam". Quibus 
verbis cum Polycliti symmetria purissima et imitatione dignissima 
existimetur, oflFendunt verba in iudicio posita: „quadrata tamen 
sunt et paene ad unum exemplum." Hoc ipsum Plinium fugisse 
non videtur, neque verba ea recipienda esse putavit, nisi auctore 
addito. 

Deinde iudicia de fictoribus in Quinctiliani libro XII relata 
magis artis existimatoris atque adeo philosophi de arte meditantis 
quam artificis videntur esse, id quod iam Furtwaenglerus perspexit 
(1. 1. p. 71). Nam in eis de symmetria, de operum argutiis nihil 
praecipitur et traditur, sed quae ipsius artis cuiuscumque aetatis 
ratio et voluntas fuerit, exponitur. Accedit, quod eis ipsis tem- 
poribus, quibus a nimia Lysippi admiratione discessissent senten- 
tiae, ^) Phidias autem et Polyclitus in summum locum succedere 



1) Inter pictores vero Apelles semper eadem gloria floraisse videtur (cf. Gic. 
ont 8. de orat. III, 25. Lncian. ima{^. 7. Plin. praef. 26). 

coepissenty controversia quaedam inter artis peritos orta esse vide- 
tur, ater eomm maior artifex esset habendus. Haec ipsa Quincti- 
liani verba docent (1. 1.), quibus a plerisque Polyclito palmam 
triboi concedit, cum opera eius pulcherrima essent, ipse tamen 
Phidiam et Alcamenem praefert, qui deorum auctoritatem melius 
explevissent. Eodem modo Phidias et Alcamenes apud Pausaniam 
(V. 10. 8) snmmmn obtinent locum, apud Galenum vero (de tem- 
peram. I, 9) Polycliti symmetrian eiusque canonem insigni laude 
florere, Robertus demoostravit. Etiam apud Plinium (34, 54 et 55) 
similiter indicatur: Phidiae summa altitudo tribuitur, Polyclitus 
artificibos magis ad imitandum propositus est, qui symmetrian eius 
quasi legem observant. Itaque Antigonum quoque, si ea iam aetate 
fnisset, magis ad eornm sententiam acclinaturum fuisse existimo, 
qoi Polydito palmam tribuerent. Neque omnino commutationem 
sententiamm tam subito factam existimem, sed paulatim Lysippum 
Phidiae et Polycliti gloria obscuratum recessisse. Idque initium 
eius commutationis fuisse puto, ut artiiices a praeceptis Lysippi 
discedere, et antiquiorum quoque artificum symmetriam imitari 
indperent^ id quod primus fortasse iam Euthycrates, ipsius Lysippi 
filias conatus esse videtur. Sed ab istis initiis usque ad eam 
aetatem, qna eam artis rationem, quam nos „eclecticismum'^ voca- 
mns, maxime florere videmus, via est longa; neque Antigonum ea 
tempora vidisse existimo. Itaque, ut ad tertiam veniamus causam, 
indicia illa ad Antigoni aetatem convenire non videntur. Neque 
enim tantopere a Xenocratis aetate Antigonus distare videtur. Sed 
ipsins Xenocratis aetas certe definiri non potest, ambigitur enim, 
ntmm Enthycratis an Tisicratis discipulus fuerit (Plin. 34, 83). 
Extant porro lapides literarum forma ad nostrum Xenocratem con- 
venientes, Oropi inventi, quibus Xenocrates quidam Ergophili filius 
(apnd Loewyum^) 135c) Atheniensis (135a) laudatur. Inter Per- 
gamenas qnoque inscriptiones duo sunt lapides, qui inter se con- 
inncti fnisse videntur, quorum in altero est: ^Xenocrates'' (Loewy 
154k), in altero autem „ — naios". Itaque verisimillimum est Per- 
gami qnoqne Xenocratem quendam Atheniensem opera fecisse. Hos 
dnos artifices unum eundemque fuisse putaverunt Loewyus ipse 



1) LoBWY: Inschriften griech. bildhauer. Leipzig. 1885. 

(1. 1. p. 121 sq.) Conzius, Urlichsius.^) Et Urlichsius quidem 
Lysippum usque ad olymp. 114, Euthycratem usque ad ol. 121, Tisi- 
cratem usque ad ol. 130 in vita fuisse coniecit, itaque fieri potuisse, ut 
Xenocrates olymp. 138 Pergami opera faceret. Quam viri docti argu- 
mentationem non satis firmam esse puto, quamquam, si Athenaeo 
(XI p. 784) fidem habemus, Lysippus etiam ol. 116, 1 in vita fuisse 
debet. At id mihi constare videtur, Xenocratem nostrum Athe- 
niensem fuisse. De Antigoni autem aetate, quid viri docti sta- 
tuerint, congessit Loewyus (1. 1. sub n<*. 154). Quorum sententiae 
quamquam inter si discrepant, tamen id constare videtur, inscrip- 
tiones eas, quae vulgo ad Antigonum referuntur y^-yovov sgya 
(Loew. 154 i^) et yy-ovov fi[(>ya]^ (L. 154c) in Attali I tempora 
cadefe, atque priorem quidem ante oL 140, 3,*) alteram olymp. 
circiter 135 (Wilamowitzius L L p. 7). Itaque, si Antigonus etiam 
sub Eumene II floruit, id quod Plinius tradere videtur (34, 84), 
certe non multum Attali superstes fuit. Ajitigonum porro illum, 
contra quem Polemo scripsit eundem esse atque eum, qui proelia 
Attali et Eumenis fecit et de arte sua volumina composuit, omnium 
consensu constare videtur, Antigonus autem biographus num idem 
sit atque artifex, cum Wilamowitzius libro suo de Antigono 
Carystio composito demonstrare conatus esset, rectissime in dubium 
vocavit Dielsius*), cui nuperrime assensus est Urlichsius (kunst- 
schriftsteller p. 34). Sed, utut res se habet, Antigonum biogra- 
phum anno a. Chr. natum 225 senem fuisse, ipse Wilamowitzius 
narrat, (L L p. 130), itaque non multum post ol. 140 in vita fuisse 
videtur. Quam ob rem cum viderimus Xenocratem et Antigonum 
utrumque Athenis natum esse, utrumque fortasse inde Pergamum 
accitum esse, neque multum eos inter se distare aetate, cum alter 
oL circiter 124, alter olymp. circiter 140 floruerit, tantam iudicii 
de arte dissimilitudinem inter eos intercedere, mihi quidem per- 
snadere non potui. Immo sub Attalo II, qui, ut Brzoska (L I. p. 73) 
recte animadvertit, maxime intentus erat, ut Corintho praesertim 
deleta, artis opera quam plurima Pergamum adveheret, vetustiores 

1) Die zeit der erbauung des grossen altars zu Pergamon. Berl. Acad. 
monatsber. 1881 p. 869. 

2) Pergamenische inschriften. Wurzburg. 1883. 

3) cf. Sybbl'8 histor. zeitschrift XLVII, 1882. p. 18. 

4) D. lit zeitung. 1882. p. 604 sq. 

quoque artifices Pergamenis magis innotescere coepisse videntur. 
Inde eclecticismus ille originem duxisse videtur, ut diversae diver- 
sorum artificum vel oratorum virtutes inter se reconciliatae in 
speciem absoluti et perfecti artificis vel oratoris conformarentur. 
E[is quoque temporibus in rhetorum scholis iudicia illa de arte 
clarissimorum artificum orta sunt, quae nobis passim apud Quin- 
ctilianum, partim etiam apud Plinium servata sunt, Plinius autem 
magnam certe eorum partem Pasiteli debuit (cf. Plin. 35, 73) qui 
in voluminibus mirabilium operum componendis et in operibus 
describendis et in artis iudiciis faciendis multa ex illis rhetoribus 
Pergamenis bausisse mibi quidem videtur. 



Vita. 



Nat^s sumHUGO VOIGT die X mensis Septembris arini h. s. 
LVll Berolini patre CAKOLO, matre MAKIA e gente SAXJPPE, quos 
superstites esse gaudeo. Fidem profiteor evangelicam. Primis lite- 
rarum elementis domi a patre imbutus, privato Dr. DOEBBELINI 
Ijido, deinde gymnasio Guilelmo patriae urbis traditus sum. Vere 
anni h. s. LXXTX maturitatis testimonio instructus et Uniyersitati 
Fridericae Guilelmae Berolinensi adscriptus per octies sex menses 
scholis interfui virorum illustrissimorum BBESSLAU, DROYSEN, 
GRIMM, HeLLER, KmCHHOPP,' MOMMSEN, NlTZSCH, PAULSEN, 
ROBEBT, VAHLEN, WATTENBACH, ZELLER. Archaeologicis im- 
primis, nec non philologicis et historicis studiis me dedi. ROBERT 
ut archaeologicis, HJILLER et MOMMSEN, ut historicis exerci- 
tationibus interessem, benigne concesserunt. Quibus viris omnibus 
optime de me meritis, imprimis vero ROBERTO, gratias ago quam 
maximas. _ -- 

